Diari Oficial de la Generalitat Valenciana


Sumari del DOGV 3925, del 25-01-2001 (2001/258)

RESOLUCIÓ de 29 de novembre de 2000, de la directora general de Promoció Cultural i Patrimoni Artístic, per la qual es deixa sense efecte l'ajuda concedida a Mas Bitol Galería per la Resolució de 2 de juny de 2000, de la directora general de Promoció Cultural i Patrimoni Artístic (DOGV núm. 3.780, de 27.06.2000).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3925

Data del DOGV
:   25-01-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/258


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 29 de novembre de 2000, de la directora general de Promoció Cultural i Patrimoni Artístic, per la qual es deixa sense efecte l'ajuda concedida a Mas Bitol Galería per la Resolució de 2 de juny de 2000, de la directora general de Promoció Cultural i Patrimoni Artístic (DOGV núm. 3.780, de 27.06.2000). [2001/F258]
  
Vistos els expedients iniciats i instruïts per la Direcció General de Promoció Cultural i Patrimoni Artístic relatius al concurs públic per a la concessió d'ajudes a galeries d'art valencianes admeses en Interart/Fira Mostrari Internacional de València.
  
Antecedents de fet
  
Primer. Que, convocat per l'Ordre de 24 de febrer de 2000 de la Conselleria de Cultura, Educació i Ciència un concurs públic per a la concessió d'ajudes a les galeries d'art valencianes admeses en Interart/Fira Mostrari Internacional de València (DOGV núm. 3.715, de 23.03.2000), tingué entrada en esta direcció general el 10 d'abril de 2000, d'acord amb la base quarta de l'annex I de l'ordre de convocatòria, una sol·licitud d'ajuda de Mas Bitol Galería.
  
Segon. Vista la proposta de la comissió avaluadora, la directora general de Promoció Cultural i Patrimoni Artístic va dictar la Resolució de 2 de juny de 2000 (DOGV núm. 3.780, de 27.06.2000), en la qual s'adjudicava a Mas Bitol Galería l'ajuda de noranta-sis mil tres-centes huitanta-sis pessetes (96.386 PTA).
  
Tercer. El beneficiari ha incomplit les condicions d'acreditar documentalment la realització de l'activitat i complir els requisits que determinen l'activitat o l'ús de l'ajuda, establides en la base sisena i novena de l'ordre de convocatòria.
  
Fonaments de dret
  
1. L'article 47.b) del Text Refós de la Llei d'Hisenda Pública de la Generalitat Valenciana establix l'obligació dels beneficiaris de les subvencions de la Generalitat Valenciana d'acreditar davant de l'entitat concedent la realització de l'activitat o l'adopció del comportament, així com de complir els requisits i les condicions que determine la concessió o consecució de l'ajuda.
  
2. En la base sisena de l'annex I de l'ordre de convocatòria s'establien les obligacions dels beneficiaris, entre les quals es trobava la d'acreditar documentalment la realització de l'activitat; i en la base novena s'establia l'obligació dels beneficiaris de presentar abans dels terminis fixats la documentació mencionada perquè s'efectuara el pagament, i que la subvenció només es faria efectiva si el beneficiari justificava l'execució prèvia de l'activitat i la despesa.
  
Per tot això, d'acord amb el que establixen les bases sisena i novena de l'ordre de referència, resolc:
  
Primer
  
Deixar sense efecte l'ajuda concedida a Mas Bitol Galería i arxivar el seu expedient per incompliment de la justificació en el temps i la forma establits en l'ordre citada.
  
Segon
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà presentar potestativament recurs de reposició o directament recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant de l'òrgan que dicta el present acte en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació.